AJUDES D'INICIACIÓ A LA INVESTIGACIÓ PER A ESTUDIANTS DEL MÀSTER EN CIÈNCIA DE MATERIALS DE LA UNIVERSITAT D'ALACANT - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/3486)
  + [Valencià](/va/acuerdo/3486)






Selector de idioma

Leer

* [Español](/es/acuerdo/3486)
* [Valencià](/va/acuerdo/3486)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





AJUDES D'INICIACIÓ A LA INVESTIGACIÓ PER A ESTUDIANTS DEL MÀSTER EN CIÈNCIA DE MATERIALS DE LA UNIVERSITAT D'ALACANT[Butlletí Oficial Universitat d'Alacant](/ca/Publicacion)
=============================================================================================================================================================================

Secretaria General

Butlletí Oficial Universitat d'Alacant





AJUDES D'INICIACIÓ A LA INVESTIGACIÓ PER A ESTUDIANTS DEL MÀSTER EN CIÈNCIA DE MATERIALS DE LA UNIVERSITAT D'ALACANT

Data d'aprovació
:   08/10/2015

Data de publicació
:   02/12/2015

Òrgan competent
:   Institut Universitari de Materials

Secció
:   CONVOCATÒRIES I CONCURSOS

* [Ver acuerdo en formato **PDF**](/pdf.asp?pdf=3486.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/3486)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/3486)
  + [Compartir acuerdo en 

    X](https://twitter.com/intent/tweet?via=UA_Universidad&text=AJUDES D'INICIACIÓ A LA INVESTIGACIÓ PER A ESTUDIANTS DEL MÀSTER EN CIÈNCIA DE MATERIALS DE LA UNIVERSITAT D'ALACANT&url=https://www.boua.ua.es/va/acuerdo/3486)

**Títol:** AJUDES D'INICIACIÓ A LA INVESTIGACIÓ PER A ESTUDIANTS DEL MÀSTER EN CIÈNCIA DE MATERIALS DE LA UNIVERSITAT D'ALACANT

**Secció:** CONVOCATÒRIES I CONCURSOS

**Òrgan:** Institut Universitari de Materials

**Data d'aprovació:** dijous, 8 d'octubre de 2015

AJUDES D'INICIACIÓ A LA INVESTIGACIÓ PER A ESTUDIANTS DEL MÀSTER EN CIÈNCIA DE MATERIALS DE LA UNIVERSITAT D'ALACANT

Objecte

És objecte de la present convocatòria promoure la iniciació en tasques d’investigació de l‘alumnat universitari que estiga cursant el Màster en Ciència de Materials de la Universitat d'Alacant i facilitar la seua futura orientació professional o investigadora.

Persones Beneficiàries

Podrà beneficiar-se d'aquestes ajudes l’alumnat matriculat en el Màster en Ciència de Materials de la Universitat d'Alacant.

Nombre d'ajudes

Un màxim de 3 ajudes, a gaudir l'any 2016, els plans formatius de les quals hauran de desenvolupar-se obligatòriament entre els mesos de gener i setembre.

Quantia de l'ajuda i forma de finançament

La dotació total de les ajudes serà de 3.000 euros, que s’han d’abonar en 3 pagaments iguals. En cap cas tindran efectes juridicolaborals entre la persona beneficiària i la Universitat d'Alacant ni tampoc suposaran un compromís d'incorporació posterior a la seua plantilla. La col·laboració prestada per l'estudiant estarà directament vinculada amb els seus estudis i no suposarà, en cap cas, la realització de tasques pròpies d'un lloc de treball.

El primer pagament serà finançat pel grup de recerca al qual estiga adscrit la tutora o el tutor acadèmic de qui sol·licita la ajuda, i es lliurarà en el moment de la seua acceptació. El segon pagament es farà efectiu una vegada la persona beneficiària haja presentat el Treball Fi de Màster en l'Institut Universitari de Materials, i l'últim pagament s'efectuarà quan aprove els 15 crèdits corresponents al Treball Fi de Màster. Aquests dos últims pagaments seran abonats per l'Institut Universitari de Materials de la Universitat d'Alacant. En cas de renúncia de la persona beneficiària, el grup de recerca a que estiga adscrit la tutora o el tutor acadèmic assumirà el finançament corresponent a la tercera part del període efectivament gaudit.

Marc legal i pressupostari

La dotació màxima per a aquesta convocatòria és de 9000 euros i es troba consignada en el Capítol 4 de crèdits del pressupost de l'Institut Universitari de Materials de Centre de Despesa 041100. L'execució d'aquesta dotació està supeditada a la disponibilitat de liquiditat de la UA.  
 La subvenció assignada a cada ajuda s'ajustarà al que es disposa en la Llei General de Subvencions 38/2003, de 17 de novembre; a les regulacions, requisits i termes establits per les normes de funcionament intern de la UA i al que aquesta convocatòria estableix.  
   
 Drets i obligacions de les persones beneficiàries

Les persones beneficiàries d'aquestes ajudes per a estudis de Màster en Ciència de Materials tindran els drets següents:

a) Obtenir de l'Institut Universitari de Materials la col·laboració i suport necessaris per al desenvolupament normal dels seus estudis.

b) Percebre la dotació econòmica que corresponga a l'ajuda en la forma establida en l'apartat anterior.

Els qui obtinguen aquestes ajudes tindran les obligacions següents:

a) Acreditar el compliment dels requisits i condicions establits en la present convocatòria a la data de finalització de presentació de sol·licituds.

b) Sotmetre's a les actuacions de comprovació necessàries per a verificar, si escau, el compliment i efectivitat de les condicions de concessió de l'ajuda.

c) Seguir durant el curs 2015-2016, per ensenyament oficial, els estudis de Màster en Ciència de Materials de la Universitat d'Alacant.

d)Presentar un projecte de col·laboració que s’ha de desenvolupar dins d'alguna de les línies d’investigació en curs dins dels grups de recerca que participen en la docència en el Màster en Ciència de Materials i que constituirà part del seu Treball Fi de Màster. Aquest projecte haurà de descriure les tasques que s’han de realitzar, descrivint de forma expressa l'impacte formatiu que el seu desenvolupament tindrà en els seus estudis de Màster en Ciència de Materials de la Universitat d'Alacant, i haurà de venir avalat pel grup de recerca a que estiga adscrit la tutora o el tutor acadèmic.

e) Mantenir una estreta col·laboració amb la tutora el tutor académic, amb vista al compliment del programa de formació i el calendari d'activitats presentat.

f) Ajustar-se a les normes pròpies de funcionament de la Universitat d’Alacant.  
 j) Emplenar els informes, formularis i altres documents que, en relació amb el gaudi de l'ajuda, li siguen remesos per l'Institut Universitari de Materials de la Universitat d'Alacant.

h) Comunicar a l'Institut Universitari de Materials la renúncia a l'ajuda que li haja sigut concedida, així com qualsevol incidència que s'opose o menyscabe l'obtenció dels objectius previstos en aquesta convocatòria. Qualsevol variació en les condicions tingudes en compte per a l'avaluació de les sol·licituds interromprà el tràmit d'alta i, si escau, donarà lloc a l’anul·lació de l'ajuda, prèvia audiència de la persona interessada.

i) Sotmetre's a les actuacions de comprovació i control financer que puguen dur a terme els òrgans competents de la Universitat d'Alacant, aportant tota la informació que li siga requerida en l'exercici de les actuacions anteriors.

j) Respectar les normes fixades en aquesta convocatòria, així com les que la Universitat d'Alacant determine, en l'àmbit de les seues competències, per a supervisar i avaluar el desenvolupament del seu treball.

k) La percepció d'una ajuda dins d'aquesta convocatòria és incompatible amb altres beques o ajudes finançades amb fons públics o privats per a la mateixa finalitat (en concret amb les ajudes per a estudis de màster oficial i iniciació a la investigació del Vicerectorat d’Investigació, Desenvolupament i Innovació o les beques de col·laboració del Ministeri d'Educació, Cultura i Esport), així com amb sous o salaris que impliquen vinculació contractual o estatutària del beneficiari/a.

Requisits de les persones sol·licitants

Podrà sol·licitar aquestes ajudes l’alumnat del Màster en Ciència de Materials de la Universitat d'Alacant, que e trobe matriculat oficialment de 60 crèdits (en els quals s'inclouen els crèdits reconeguts per formació prèvia), i que reunisca els requisits següents:

a) Tenir una nota mitjana igual o superior a 6,5 en la titulació que dóna accés al màster   
Per al càlcul de la nota mitjana, la puntuació de cadascuna de les assignatures es ponderarà en funció del nombre de crèdits que la integren, d'acord amb la fórmula matemàtica:

V= Valor resultant de la ponderació de la nota obtinguda en cada assignatura  
 P= Puntuació de cada assignatura d'acord amb l'expedient acadèmic  
 NCa= Nombre de crèdits de l'assignatura

NCt= Nombre de crèdits totals cursats

En el cas que en l'expedient no figure la qualificació numèrica s'aplicarà el criteri següent aprovat = 5,5 punts, notable = 7,5 punts, excel·lent = 9 punts i matrícula d'honor = 10 punts.

No es tindran en compte els crèdits que, segons els plans d'estudi, només puguen qualificar-se com “apte”, ni el reconeixement de crèdits en què no hi haja consignada qualificació.

b) No patir incapacitat física o malaltia que puga impedir el desenvolupament de l'activitat formativa que constituïsca l'objecte de l'ajuda.

c) De conformitat amb el que es disposa en la Llei 4/2000, d'11 de gener, sobre drets i llibertats dels estrangers a Espanya i la seua integració social, en la redacció donada per la Llei Orgànica 8/2000, de 22 de desembre, l’alumnat estranger no comunitari haura d'acreditar la condició de resident.

d) Estar avalat per una tutora o tutor acadèmic que serà un membre del personal docent i investigador integrat en un grup de recerca dels que participen en la docència en el Màster en Ciència de Materials, amb la titulació de doctora o doctor i pertanyent a la plantilla docent i investigadora de la Universitat d’Alacant. Cap tutor acadèmic podrà figurar com a tal en més d'una sol·licitud d'ajuda dins d'aquesta convocatòria.

Els requisits anteriorment esmentats que no figuren en l'expedient de la persona sol·licitant en la data en què acaba el termini de presentació de sol·licituds no seran tinguts en compte a l'efecte de la seua valoració per a la concessió de l'ajuda.

Presentació de sol·licituds

Les sol·licituds es presentaran segons els models disponibles en la web

<http://ciencias.ua.es/va/estudios/master/ciencia-de-materials/beques-i-ajudes-per-a-l-alumnat-del-master-en-ciencia-de-materials.html>

en el registre de la Universitat d'Alacant i adreçades a l'Institut Universitari de Materials. La sol·licitud haurà d'anar avalada per la tutora o el tutor acadèmic, amb el vistiplau de la directora o el director del grup d’investigació a què pertany el tutor acadèmic i haurà d'incloure-hi el projecte de col·laboració que constituirà el seu Treball Fi de Màster. El termini de presentació de sol·licituds començarà l'endemà de la publicació d'aquesta convocatòria en el BOUA i finalitzarà el 15 de gener de 2016. La presentació de la sol·licitud implica l'acceptació de les bases de la convocatòria.

No es podrà presentar més d'una sol·licitud. Si es donara el cas s'invalidarien totes les sol·licituds presentades.

Resolució

Les sol·licituds seran avaluades per una comissió designada per la Comissió Acadèmica del Màster en Ciència de Materials de la Universitat d'Alacant. La Comissió estarà presidida pel Director de l'Institut Universitari de Materials i actuarà com a secretària la Secretària acadèmica de l'Institut Universitari de Materials. La concessió de les ajudes es notificarà amb posterioritat a la resolució de les ajudes per a estudis de màster oficial i iniciació a la recerca convocades pel Vicerectorat de Recerca, Desenvolupament i Innovació en el mateix curs.

Per a l'avaluació i selecció de les persones candidates s'aplicaran els criteris i barem següents:

a) Expedient acadèmic corresponent als crèdits superats en la titulació universitària de grau o equivalent que dóna accés al màster en Ciència de Materials en el qual es troba matriculat, fins a 6 punts.

b) Curriculum vitae, fins a 4 punts. Es valorarà: Beques de col·laboración erasmus, idiomes, publicacions, congressos i cursos.

La Comissió aplicarà els criteris d'avaluació i elaborarà una relació prioritzada de sol·licitudes presentades. La resolució inclourà una llista de persones suplentes per al cas que es produïren renúncies dins del termini de 15 dies a partir de la data de publicació de la resolució de concessió. L'adjudicació de les ajudes corresponents a renúncies seguirà l’ordre establit.

Seguiment  
L'alta es tramitarà prèvia presentació de les persones candidates en la Secretaria de l'Institut Universitari de Materials de la Universitat d'Alacant, dins dels 10 dies naturals des de la data de resolució definitiva, dels documents següents:

a) Document d'acceptació de les obligacions d'una ajuda per a estudiants del Màster en Ciència de Materials de la Universitat d'Alacant, amb el vistiplau de qui el tutoritze i de la directora o el director del grup d’investigació.

b) Dades bancàries per a l'abonament de les dotacions de l'ajuda. Si no presenta aquest document d'acceptació en la data establida, s'entendrà que renuncia a l'ajuda.

c) Declaració jurada de no percebre altres ajudes finançades amb fons públics o privats per a la mateixa finalitat, així com sous o salaris que impliquen vinculació contractual o estatutària.

En cap cas s'autoritzaran canvis de la tutora o el tutor acadèmic o grup de recerca, llevat que concórreguen circumstàncies de força major apreciades per l'Institut Universitari de Materials.

Les renúncies i baixes hauran de ser comunicades per la tutora o el tutor acadèmic, i amb el vistiplau de la direcció del grup d’investigació, quan n’hi haja coneixement.

Les persones beneficiàries d'aquestes ajudes hauran de presentar, en el termini màxim d'un mes a partir de la data de la seua finalització, o de renúncia, una memòria amb una extensió màxima de 3.000 paraules que expose els resultats obtinguts en relació amb els estudis de màster i el pla de formació previst. A més, adjuntaran un informe de la tutora o el tutor acadèmic.

L'incompliment total o parcial dels requisits i obligacions establides en les presents bases i altres normes aplicables, donarà lloc a l'obertura d'un expedient d'incompliment, la convocatòria del qual, prèvia audiència de la persona interessada, podrà donar lloc a la revocació de l'ajuda concedida parcialment o totalment i l'obligació de reintegrar la quantia corresponent.

Alacant 30/10/2015

Diego Cazorla Amorós

Director I. U. de Materials





[Carretera Sant Vicent del Raspeig s/n  
03146 Sant Vicent del Raspeig - Alacant  
 Tel. 48 282 1309 - Fax 94 817 7148](https://www.google.es/maps/@82.273053,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12780&trk=tyah&trkInfo=tarId%0Q3918487287556%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)